ai4bharat/Pralekha huggingface dataset:
புதிய மற்றும் புதுப்பிக்கத்தக்க எரிசக்தி அமைச்சகம்
விடுதலைப் பெருவிழாவின் ஒருபகுதியாக புதிய மற்றும் புதுப்பிக்கத்தக்க எரிசக்தி அமைச்சகம் புதுப்பிக்கத்தக்க எரிசக்தி குறித்த "புதிய எல்லைகள்" என்ற நிகழ்ச்சியை நடத்துகிறது.
விடுதலைப் பெருவிழாக் கொண்டாட்டங்களின் ஒரு பகுதியாக புதிய மற்றும் புதுப்பிக்கத்தக்க எரிசக்தி அமைச்சகம் புதுப்பிக்கத்தக்க எரிசக்தி குறித்த “புதிய எல்லைகள்” என்ற நிகழ்ச்சியை நடத்துகிறது. இந்த நிகழ்ச்சி 2022 பிப்ரவரி 16 முதல் பிப்ரவரி 18 வரை நடைபெறும்.
நிகழ்ச்சியின் ஒரு பகுதியாக, 16 பிப்ரவரி 2022 அன்று விக்யான் பவனில் “எரிசக்தி மாற்றத்தில் இந்தியாவின் தலைமை” என்ற தலைப்பில் கருத்தரங்கு ஒன்றுக்கு அமைச்சகம் ஏற்பாடு செய்துள்ளது. இந்நிகழ்ச்சியில் மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி அமைச்சர், திரு. ஆர்.கே. சிங் மற்றும் அத்துறைக்கான இணை அமைச்சர் திரு. பகவந்த் குபா ஆகியோர் சிறப்புரையாற்றுகின்றனர். எரிசக்தி ஒப்பந்தங்களின் சிறப்பம்சங்கள் உட்பட " மக்களை மையமாகக் கொண்ட எரிசக்தி மாற்றம் _ இந்தியக் கதை"  பற்றிய காணொளி, காட்சிப்படுத்தப்படும். மத்திய மின்துறை மற்றும் புதிய மற்றும் புதுப்பிக்கத்தக்க எரிசக்தித்துறை அமைச்சர் திரு. ஆர்.கே சிங் உடனான கலந்துரையாடல் நடைபெறும். அதன்பிறகு, மாணவர்கள் மற்றும் சிந்தனையாளர்களுடன் கேள்வி - பதில் நிகழ்ச்சி நடைபெறும். எரிசக்தி ஒப்பந்தங்களை  சமர்ப்பித்த தொழில்துறை தலைவர்களுக்கான பாராட்டு விழா மத்திய அமைச்சர்கள் தலைமையில் நடைபெறும். இதன் தொடர்ச்சியாக எரிசக்தி ஒப்பந்தங்கள் குறித்த புத்தகத் தொகுப்பும் வெளியிடப்படும்.
17 பிப்ரவரி 2022 அன்று மூன்று இணையவழிக் கருத்தரங்குகளுக்கு அமைச்சகம் ஏற்பாடு செய்யும், அதாவது, " புதுப்பிக்கத்தக்க எரிசக்தி துறையில் மகளிர்…. செயல்பாட்டிற்கான அழைப்பு ”, “எரிசக்தி மாற்றத்தில் சர்வதேச சூரியசக்தி கூட்டமைப்பின் பங்கு” மற்றும் "தூய்மை தொழிநுட்பத்தில் புதிய தொழில் நிறுவனங்களின் பங்கு, சுத்தமான மற்றும் மலிவு விலையில் தூய்மையான எரிசக்தியை வழங்கும் வகையில் பருவநிலை தொழில்முனைவோரின் பங்கு" ஆகியத் தலைப்புகளில் இந்த கருத்தரங்கங்கள் நடைபெறும்.
நிகழ்ச்சியின் இறுதி நாளான பிப்ரவரி 18, 2022 அன்று, "2070-ம் ஆண்டிற்குள் நிகர-பூஜ்ஜிய அளவிலான கார்பன் உமிழ்வை அடைவதற்கான வழிமுறைகள்" குறித்த சிந்தனைக் கூட்டம் காணொளிக்காட்சி மூலம் ஏற்பாடு செய்யப்படவுள்ளது. இந்நிகழ்ச்சியில் மின்சாரம் மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே. சிங் முக்கிய உரையாற்றுகிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798426
(Visitor Counter : 238
பிரதமர் அலுவலகம்
இந்திய ஆஸ்திரேலிய பொருளாதார ஒத்துழைப்பு மற்றும் வர்த்தக ஒப்பந்தம் அமலுக்கு வந்துள்ளதற்கு பிரதமர் மகிழ்ச்சி தெரிவித்துள்ளார்
இந்திய ஆஸ்திரேலிய பொருளாதார ஒத்துழைப்பு மற்றும் வர்த்தக ஒப்பந்தம் இன்று முதல் அமலுக்கு வந்துள்ளதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். இருதரப்புக்கும் இடையேயான விரிவான உத்திசார் ஒத்துழைப்புக்கு இது முக்கியமான தருணம் என்று திரு நரேந்திர மோடி குறிப்பிட்டுள்ளார்.
இது தொடர்பாக ஆஸ்திரேலிய பிரதமர் திரு அந்தோணி அல்பனீஸ் வெளியிட்டுள்ள ட்விட்டர் பதிவிற்கு பதிலளிக்கும் விதமாக பிரதமர் திரு நரேந்திர மோடி வெளியிட்டுள்ள ட்விட்டர் பதிவில் கூறியிருப்பதாவது:
“இந்திய ஆஸ்திரேலிய பொருளாதார ஒத்துழைப்பு மற்றும் வர்த்தக ஒப்பந்தம் இன்று முதல் அமலுக்கு வந்துள்ளது மகிழ்ச்சி அளிக்கிறது. இருதரப்புக்கும் இடையேயான விரிவான உத்திசார் ஒத்துழைப்புக்கு இது முக்கியமான தருணம் இதுவாகும். இந்த ஒப்பந்தம் இது நமது வர்த்தகம் மற்றும் பொருளாதாரப் பிணைப்பில் திறன்களை மகத்தான முறையில் அதிகரிப்பதுடன் இருதரப்பு வணிகங்களையும் வலுப்படுத்தும். உங்களை இந்தியாவில் விரைவில் உங்களை வரவேற்கும் தருணத்தை எதிர்நோக்கி இருக்கிறேன்”.
இவ்வாறு பிரதமர் திரு நரேந்திர மோடி தமது ட்விட்டர் பதிவில் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1887356
தகவல் மற்றும் ஒலிபரப்பு அமைச்சகம்
'ராக்கெட்ரி: நம்பி விளைவு' திரைப்படத்தின் சிறப்புக் காட்சியை, மத்திய தகவல் மற்றும் ஒலிபரப்புத்துறை அமைச்சகம் திரையிட்டது
வெளியாகவுள்ள 'ராக்கெட்ரி: நம்பி விளைவு' திரைப்படத்தி்ன் சிறப்புக் காட்சியை, மத்திய தகவல் மற்றும் ஒலிபரப்புத்துறை அமைச்சகம், புதுதில்லியில் உள்ள சிரி ஃபோர்ட் அரங்கத்தில், திரையிட்டது. இந்த சிறப்பு திரையிடல் நிகழ்ச்சியில், எழுத்தாளர், தயாரிப்பாளர் மற்றும் இயக்குநர் ஆர்.மாதவன் தலைமையிலான ராக்கெட்ரி திரைப்படக் குழுவினர் கலந்து கொண்டனர். முக்கிய கதாபாத்திரத்தில் நடித்துள்ள ஆர்.மாதவன், இந்த படத்தில் இயக்குநராகவும் அறிமுகமாகியுள்ளார். படத்தின் சிறப்பு திரையிடலில், சிபிஐயின் முன்னாள் இயக்குநர் திரு.டி.ஆர்.கார்த்திகேயன், முன்னாள் ஐஜி திரு.பி.எம்.நாயர், அரசின் மூத்த அதிகாரிகள் மற்றும் திரைப்படத்துறையை சேர்ந்த பலரும் கலந்து கொண்டனர். சிறந்த திரைக்கதை, நடிப்பு, படத்தொகுப்பு ஆகியவற்றுடன் திரு.நம்பி நாராயணனின் வாழ்க்கை வரலாறு திரைப்படமாக தயாரிக்கப்பட்டுள்ளதாக, பார்வையாளர்கள் பாராட்டு தெரிவித்தனர்.
நிகழ்ச்சியில் பேசிய திரு.ஆர்.மாதவன், விண்வெளி மற்றும் தகவல் தொழில்நுட்பத் துறையில் இந்தியாவின் ஆளுமையை போற்றும் படமாக இது இருக்கும் என்று கூறினார். விகாஸ் எஞ்சினை வெற்றிகரமாக விண்ணில் செலுத்திய திரு.நம்பி நாராயணனுக்கு இந்தப் படம் சமர்ப்பிக்கப்படுவதாக தெரிவித்தார். இந்தியாவின் அறிவியல் வளர்ச்சி மற்றும் மனிதவள மேம்பாடு ஆகியவற்றில் இந்தியாவின் திறமை குறித்து உலகிற்கு எடுத்துக்காட்டுவதாக இந்தப் படம் உள்ளது.
வெளிவரவுள்ள 'ராக்கெட்ரி: நம்பி விளைவு' திரைப்படம், உளவு பார்த்ததாக 1994-ம் ஆண்டு குற்றம்சாட்டப்பட்ட, மூத்த விஞ்ஞானியும், விண்வெளி ஆராய்ச்சி மையப் பொறியியல் வல்லுநருமான திரு.நம்பி நாராயணனின் வாழ்க்கையின் உண்மைக் கதையை அடிப்படையாக கொண்டு தயாரிக்கப்பட்டுள்ள படம். 'ராக்கெட்ரி: நம்பி விளைவு' 75-வது கேன் திரைப்பட விழாவில் திரையிடப்பட்டபோது பெரும் வரவேற்பைப் பெற்றது. விழாவில் பேசிய, மத்திய தகவல் மற்றும் ஒலிபரப்புத் துறையின் செயலர் அபூர்வ சந்திரா, இந்தப் படம் பார்வையாளர்களை கவர்வது மட்டுமின்றி, இதயத்தையும் தொடுவதாக தெரிவித்தார். இந்திய விண்வெளித்துறையின் சாதனைகளுக்காக தங்கள் வாழ்நாளையே அர்ப்பணித்த திரு.நம்பி நாராயணன் உள்ளிட்ட ஆயிரக்கணக்கான விஞ்ஞானிகளுக்கு இந்தப் படம் சமர்ப்பணம் என்றும் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1837273
ரெயில்வே அமைச்சகம்
கோவிட்19 தொடர்பான சவால்கள் இருந்தபோதிலும், சென்ற ஆண்டை விட இந்த ஆண்டு,அதிக அளவிலான சரக்குப் போக்குவரத்தை ரயில்வே கையாண்டுள்ளது
கோவிட் தொடர்பான சவால்கள் இருந்தபோதிலும் சென்ற ஆண்டை விட இந்த ஆண்டு அதிக அளவில் சரக்குப் போக்குவரத்தைக் கையாண்டு இந்திய ரயில்வே சிறப்பு மைல்கல்லை எட்டியுள்ளது.27 ஜூலை 2020 அன்று இந்திய ரயில்வே மொத்தம் 3.13 எம்டி சரக்குப் போக்குவரத்தை கையாண்டுள்ளது. இது சென்ற ஆண்டு இதே நாளின் சரக்குப் போக்குவரத்தைக் காட்டிலும் அதிகமாகும்.
பொதுமுடக்கக் காலத்தின்போது நீண்டகால சாதனைகளையும் அதிக அளவில் சென்றடையக்கூடிய இலக்கையும்அடைய வேண்டியது அவசியம் என்று மாண்புமிகு பிரதமர் வலியுறுத்தி இருந்தார். அதற்கேற்ப, ரயில்வே, பொதுமுடக்கக் காலத்தில் சுமார் 200 கட்டமைப்புப் பணிகளை நிறைவு செய்தது. தற்போது ரயில்வே சரக்குப் போக்குவரத்திலும் ஒரு புதிய மைல்கல்லை அடைந்துள்ளது.
பொதுவாக சரக்குப் போக்குவரத்து ரயில்களின் சராசரி வேகம் 27 ஜூலை 2020 அன்று மணிக்கு 46.16 கிலோ மீட்டராக இருந்தது. இது சென்ற ஆண்டு இதே நாளின் சராசரி வேகத்தை விட இரு மடங்கு அதிகமாகும்.. ஜூலை மாதத்தில் சரக்குப் போக்குவரத்து ரயில்களின் வேகம் 45.03 கிலோ மீட்டராக இருந்தது. இது சென்ற ஆண்டு இதே மாதத்தில் இருந்தவேகத்தைக் காட்டிலும் சுமார் இரு மடங்கு அதிகமாகும் மேற்கு மத்திய ரயில்வே சராசரி வேகம் மணிக்கு 5 4.23 கிலோமீட்டர். வடகிழக்கு ஃப்ராண்டியர் ரயில்வே மணிக்கு ஐம்பத்தொரு கிலோமீட்டர். தென்கிழக்கு மத்திய ரயில்வே மணிக்கு 42.83 கிலோமீட்டர். தென் கிழக்கு இரயில்வே மணிக்கு 43.24 கிலோமீட்டர். மேற்கு ரயில்வே மணிக்கு 44.4 கிலோமீட்டர் சராசரி வேகம் கொண்டிருந்தன. இந்திய ரயில்வேயில் சரக்குப் போக்குவரத்தில் சராசரி வேகத்தில் முன்னிலையில் இந்த ரயில்வே மண்டலங்கள் உள்ளன.
27 ஜூலை 2020 அன்று ரயில்வேயில் ஏற்றிச் செல்லப்பட்ட மொத்த சரக்குப் போக்குவரத்து 3.13 மில்லியன் டன். இது சென்ற ஆண்டு இதே நாளின் அளவைவிட அதிகமாகும்.27 ஜூலை 2020 அன்று மொத்தம் 1039 ரேக்குகள் இந்திய ரயில்வேயின் சரக்கு ரயில்களில் ஏற்றப்பட்டன. இதில் எழுபத்தாறு ரேக்குகள் உணவு தானியங்கள்;உரம் 67 ; எஃகு 49,சிமெண்ட் 113, இரும்புத்தாது 113;நிலக்கரி 363.
(Visitor Counter : 193
உள்துறை அமைச்சகம்
புதிய நாடாளுமன்றக் கட்டிடத்தை பிரதமர் திரு நரேந்திர மோடி திறந்துவைத்ததற்காக நாட்டு மக்கள் அனைவருக்கும் மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா வாழ்த்து தெரிவித்துள்ளார்
பிரதமர் திரு நரேந்திர மோடி புதிய நாடாளுமன்றக் கட்டடத்தை நாட்டுக்கு அர்ப்பணித்தார். இந்த கட்டடம் மக்களின் விருப்பங்களை நிறைவேற்றுவதற்கான இடமாக மட்டுமல்லாமல் அமிர்தகாலத்தின் போது ஒவ்வொரு துறையிலும் சிறந்து விளங்கும் இந்தியாவின் பயணத்தின் தொடக்கப் புள்ளியாகவும் உள்ளது.
புதிய நாடாளுமன்றக் கட்டடம் நாட்டின் கனவை நிறைவேற்றிய கட்டுமானத் தொழிலாளர்களின்  கடின உழைப்புக்கு மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா நன்றி தெரிவித்துள்ளார்.
பிரதமர் திரு நரேந்திர மோடி அவர்களால் நாடாளுமன்ற வளாகத்தில் செங்கோல் நிறுவப்பட்டது இந்தியாவின் கலாச்சார பாரம்பரியத்திற்கும் தற்காலத்திற்கும் இடையே ஒரு பாலத்தை உருவாக்கியுள்ளது.
நமது வளமான கலாச்சாரத்தில் நீதியின் நற்பண்புகளின் முக்கியத்துவத்தைப் பற்றி இது இந்தியாவின் வரும் தலைமுறையினருக்கு தொடர்ந்து நினைவூட்டும்.
புதிய நாடாளுமன்றக் கட்டடத்தை பிரதமர் திரு நரேந்திர மோடி திறந்துவைத்ததற்காக நாட்டு மக்கள் அனைவருக்கும் மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா வாழ்த்து தெரிவித்துள்ளார்.
புதிய நாடாளுமன்ற கட்டிடத்தை பிரதமர் திரு நரேந்திர மோடி நாட்டுக்கு அர்ப்பணித்துள்ளதாக திரு அமித் ஷா தனது ட்விட்டர் பதிவில் தெரிவித்துள்ளார். இந்த கட்டடம் மக்களின் விருப்பங்களை நிறைவேற்றுவதற்கான இடம் மட்டுமல்ல, அமிர்த காலத்தின் போது ஒவ்வொரு துறையிலும் சிறந்து விளங்கும் இந்தியாவின் பயணத்தின் தொடக்கப் புள்ளியாகவும் இருக்கும் என்றும் கூறியுள்ளார்.
புதிய நாடாளுமன்றக் கட்டிடத்தைக் கட்டும் நாட்டின் கனவை சாதனை நேரத்தில் நிறைவேற்றிய கட்டுமானத் தொழிலாளர்களின்  கடின உழைப்புக்கு மத்திய உள்துறை அமைச்சரும், கூட்டுறவு துறை அமைச்சருமான அமித்ஷா நன்றி தெரிவித்துள்ளார்.
பிரதமர் திரு நரேந்திர மோடியால் நாடாளுமன்ற வளாகத்தில் செங்கோல் நிறுவப்பட்டது இந்தியாவின் கலாச்சார பாரம்பரியத்திற்கும் அதன் நிகழ்காலத்திற்கும் இடையே ஒரு பாலத்தை உருவாக்கியுள்ளது என்றும், நமது செழுமையான கலாச்சாரத்தில் நீதியின் நற்பண்புகளின் முக்கியத்துவத்தை இது இந்தியாவின் வரவிருக்கும் தலைமுறையினருக்கு தொடர்ந்து நினைவூட்டுவதாக இருக்கும் என்றும் திரு அமித் ஷா தெரிவித்துள்ளார்.
மத்திய அமைச்சரவை
4ஜி மொபைல் சேவை இல்லாத கிராமங்களில் ரூ.26,316 கோடி மதிப்பில் அதனை முழுமையாக வழங்குவதற்கான திட்டத்திற்கு மத்திய அமைச்சரவை ஒப்புதல்
4ஜி மொபைல் சேவை இல்லாத கிராமங்களில் ரூ.26,316 கோடி மதிப்பில் அதனை முழுமையாக வழங்குவதற்கான திட்டத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன் மூலம் ஊரகப் பகுதிகளில் உள்ள 24,680 கிராமங்களுக்கு 4ஜி மொபைல் சேவை அளிக்க முடியும். மேலும் 2ஜி, 3ஜி மொபைல் சேவை வசதி மட்டும் உள்ள 6,279 கிராமங்கள் 4ஜி மொபைல் சேவை வசதி பெற்ற கிராமங்களாக மேம்படுத்தப்பட உள்ளது.
கடந்த ஆண்டு 5 மாநிலங்களில் உள்ள 44 முன்னோடி மாவட்டங்களில் 7,287 கிராமங்களில் 4ஜி மொபைல் சேவை வழங்குவதற்கான திட்டத்திற்கு மத்திய அரசு ஒப்புதல் அளித்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845427
அறிவியல் மற்றும் தொழில்நுட்பத்துறை
பாதுகாப்பான, ஆரோக்கியமான குடிநீர்: நவீன தொழில்நுட்பமும், இந்திய பாரம்பரிய அறிவும் ஒருங்கிணைப்பு
தண்ணீரை முழுமையாக சுத்திகரிப்பது மற்றும் இயற்கை எண்ணெயின் ஆரோக்கியமான பலன்களை அளிக்கும் முயற்சியில் நவீன தொழில்நுட்பமும், ஆயுர்வேதம் பற்றிய பாரம்பரிய இந்திய அறிவும் ஒன்றிணைக்கப்பட்டுள்ளன.
புனேவில் உள்ள அறிவியல் மற்றும் தொழிலக ஆராய்ச்சி மன்றம்- தேசிய வேதியியல் ஆய்வகத்தைச்  சேர்ந்த டாக்டர் பிஎம் பண்டாரி மற்றும் அவரது விஞ்ஞானிகள் குழுவினர், இந்திய அரசின் அறிவியல் மற்றும் தொழில்நுட்பத் துறையின் நீர் தொழில்நுட்ப முன்முயற்சியின் ஆதரவுடன் ஸ்வஸ்திக் என்ற புதிய கலப்பின தொழில்நுட்பத்தை உருவாக்கியுள்ளனர். இந்தத் தொழில்நுட்பத்தில், அழுத்தத்தைக் குறைப்பதன் விளைவாக ஒரு திரவம் கொதிக்க வைக்கப்படுவதுடன், நுண்ணுயிர்களை எதிர்க்கும் திறனுடைய இயற்கை எண்ணெய்களும் பயன்படுத்தப்படுகின்றன. இந்தத் தொழில்நுட்பத்தின் மூலம், நுண்ணுயிர்களின் எதிர்ப்பைத் தாங்கும் வல்லமை கொண்ட நுண்ணுயிரி உள்ளிட்ட, அபாயகரமான நுண்ணுயிரிகளையும் குறைந்த செலவில் நீக்க முடியும். தண்ணீரை முழுமையாக சுத்திகரிப்பதற்கு ஆயுர்வேதத்தின் பாரம்பரிய இந்திய அறிவை ஒருங்கிணைப்பதுடன், இயற்கை எண்ணெய்களின் ஆரோக்கியமான பலன்களையும் இந்தத் தொழில்நுட்பம் வழங்கக்கூடும்.
ஸ்வஸ்திக்  புதிய உத்தியின் மூலம் பாதுகாப்பான தண்ணீர் கிடைப்பதுடன், தற்போதைய கொவிட்-19 சூழலின் முக்கிய அம்சமான நோய் எதிர்ப்பு ஆற்றலும் ஊக்குவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723594
சுகாதாரம் மற்றும் குடும்ப நலத்துறை அமைச்சகம்
கொவிட் 19 பற்றிய தற்போதைய தகவல்கள்
கொவிட்19 தொற்று இதுவரை 4,067 பேருக்கு பரவியிருப்பது உறுதி செய்யப்பட்டுள்ளது என்றும், 109 பேர் உயிரிழந்துள்ளனர் என்றும் தெரிவிக்கப்பட்டுள்ளது. 291 பேர் சிகிச்சைக்குப் பிறகு குணமடைந்து உள்ளனர்.
தற்போது கிடைக்கப்பெற்றுள்ள புள்ளிவிவரங்களின் படி, தொற்று நோயால் பாதிக்கப்பட்டுள்ளதாக உறுதி செய்யப்பட்டுள்ள நோயாளிகளின் விவரங்கள் குறித்துப் கீழ்க்கண்ட விவரங்கள் தெரிய வருகின்றன:
பாலின அடிப்படையில் நோயாளிகள்
வயது அடிப்படையில் நோயாளிகள்
-
-
- 47 சதவீதம் பேர் 40 வயதுக்கு கீழானவர்கள்
-
-
- 34 சதவீதம் பேர் 40 முதல் 60 வயது வரையிலானவர்கள்
-
-
- 19 சதவீதம் பேர் 60 வயது மற்றும் 60 வயதுக்கு மேற்பட்டவர்கள்
கொவிட்-19 நோய் காரணமாக உயிரிழந்ததாகத் தெரிவிக்கப் பட்டுள்ளவர்களின் விவரங்களைப் பார்க்கையில் கீழ்க்கண்ட விவரங்கள் தெரியவந்துள்ளன:
மரணங்கள் - பாலின அடிப்படையில்
மரணங்கள் - வயது அடிப்படையில்
- 63 சதவீதம் பேர் முதியவர்கள் 
- 30 சதவீதம் பேர் 40 முதல் 60 வயதுக்கு உட்பட்டவர்கள்
- 7 சதவீதம் 40 வயதுக்குக் கீழானவர்கள்
இறந்தவர்களில் 86 சதவீதம் பேருக்கு ஏற்கனவே நீரிழிவு நோய், நாள்பட்ட சிறுநீரக பிரச்னைகள், உயர் இரத்த அழுத்தம் மற்றும் இதய சம்பந்தப்பட்ட பிரச்னைகள் இருந்துள்ளன.
தொற்று நோய் தாக்குதலுக்கு உள்ளானவர்கள் என்று உறுதி செய்யப்பட்டவர்களில், 19 சதவீதம் பேர்தான் முதியவர்கள் என்றபோதிலும், இறந்தவர்களில் 63 சதவீதம் பேர் முதியவர்கள் என்பதால், இந்த நோய், முதியவர்களைத் தாக்கும் அபாயம் அதிகமாக உள்ளது. மேலும், உயிரிழந்தவர்களில், 60 வயதுக்குட்பட்டவர்கள் 37 சதவீதம் பேர்தான் என்றபோதிலும், இறந்தவர்களில் 86 சதவீதம் பேருக்கு மற்ற நோய்களும் இருந்தது தெரியவந்துள்ளதால், பிற நோய்கள் உள்ள, இந்த வயதுக்குட்பட்டவர்களும், இந்தத் தொற்று நோய் தாக்குதலுக்கு ஆளாகும் அபாயம் அதிகமாக உள்ளது.
கொவிட் 19 தொடர்பான உண்மையான, தற்போதைய தகவல்கள் பற்றியும், கொவிட்-19 தொடர்பான தொழில்நுட்ப விஷயங்கள், விதிமுறைகள் மற்றும் அறிவுரைகள் பற்றியும் தெரிந்து கொள்ள, https://www.mohfw.gov.in/. இந்த இணையதளத்தை பார்க்கவும்.
ஜல்சக்தி அமைச்சகம்
டிசம்பர் 2022க்குள் ஜம்மு & காஷ்மீரில் உள்ள அனைத்து வீடுகளுக்கும் குழாய் மூலம் குடிநீர் இணைப்பு வசதி செய்து தரப்படும்
ஜல் ஜீவன் மிஷன்  திட்டத்தின் கீழ் டிசம்பர் 2022க்குள் ஜம்மு மற்றும் காஷ்மீரின் கிராமப்புற வீடுகள் அனைத்திற்கும் குழாய் மூலம் குடிநீர் இணைப்பு வசதி செய்து தரப்படும். நடப்பு ஆண்டில், கந்தர்பால், ஸ்ரீநகர் மற்றும் ரைசி ஆகிய மூன்று மாவட்டங்களின் 5,000 கிராமங்களிலும் உள்ள அனைத்து வீடுகளுக்கும் 100 சதவீதம் குழாய் மூலம் குடிநீர் இணைப்புத் தருவதற்கு மாநில அரசு திட்டமிட்டுள்ளது.
மத்திய அரசின் குடிநீர் மற்றும் துப்புரவுத் துறையினரிடம் நேற்று மாநில அதிகாரிகள் ஜே.ஜே.எம் திட்டத்தின் கீழ் அனைத்து வீடுகளுக்கும் குழாய் மூலம் குடிநீர் இணைப்புத் தருகின்ற இலக்கை அடைவதற்கான செயல்திட்டத்தை ஒப்படைத்தனர். அப்போது அவர்கள் யூனியன் பிரதேசத்தில் உள்ள 18.17 இலட்சம் வீடுகளில் 5.75 இலட்சம் வீடுகளுக்கு ஏற்கனவே செயல்பாட்டு அளவில் குடும்பக் குழாய்  குடிநீர் இணைப்புத் தரப்பட்டுள்ளது என்று தெரிவித்தனர். மீதி உள்ள வீடுகளில் 1.76 இலட்சம் வீடுகளுக்கு 2020-21இல் குடிநீர் இணைப்புத் தருவதற்கு ஜம்மு & காஷ்மீர் திட்டமிட்டுள்ளது.
நடப்பு நிதி ஆண்டில் ஜே.ஜே.எம் திட்டத்தின் கீழ் மத்திய அரசின் பங்களிப்பாக 680 கோடி ரூபாய் யூனியன் பிரதேசத்திற்குக் கிடைக்கும் என எதிர்பார்க்கப்படுகிறது. எத்தனை இணைப்பு என்ற அடிப்படையிலும் நிதி செயல்திறனின் அடிப்படையிலும் யூனியன் பிரதேசம் அதிகப்படியான நிதி ஒதுக்கீட்டுக்குத் தகுதி பெறும். தேசிய இலக்கான 2024-25க்குள் அனைத்து வீடுகளுக்கும் குழாய் நீர் இணைப்பு என்ற காலக்கெடுவுக்கு முன்பாகவே அதாவது டிசம்பர் 2022க்குள் அனைத்து வீடுகளுக்கும் 100 சதவீத இணைப்பைத் தர வேண்டும் என்று யூனியன் பிரதேச நிர்வாகம் திட்டமிட்டுள்ளது. அவ்வாறு செய்தால், கிராமப்புறங்களில் உள்ள அனைத்து வீடுகளுக்கும் குழாய் மூலம் குடிநீர் இணைப்புக் கொடுத்தல் என்ற இலட்சிய இலக்கை வெற்றிகரமாக செய்து முடித்த மாநிலம் என ஜம்மு & காஷ்மீர் முன்னுதாரணமாக விளங்கும்.
கோவிட்-19 பெருந்தொற்றின் சோதனையான காலகட்டத்தில், கிராமப்புறப் பகுதிகளில் உள்ள வீடுகளுக்கு குழாய் மூலம் குடிநீர் இணைப்பு வசதி தருதல் என்ற முயற்சியானது, அங்கு வசிப்பவர்களின் வாழ்க்கையை சிரமம் இல்லாமல் ஆக்கும். குறிப்பாக பெண்கள் மற்றும் சிறுமிகளின் வேலைச்சுமையைக் குறைக்கும், அவர்கள் பாதுகாப்பான மற்றும் கண்ணியமான வாழ்க்கையை வாழ உதவும்.
(Visitor Counter : 146
பிரதமர் அலுவலகம்
பதர்புராவில் பனஸ் வளாகத்தில் உள்ள ஹனி ஆய்வகத்திற்கு பிரதமர் பாராட்டு
பதர்புராவில் பனஸ் வளாகத்தில் உள்ள தேன் ஆய்வகத்திற்கு பிரதமர் திரு நரேந்திர மோடி பாராட்டுத் தெரிவித்துள்ளார்.
இது குறித்து பிரதமர் ட்விட்டரில் கூறியிருப்பதாவது:
“புதுமைக் கண்டுபிடிப்புகள் என்று வரும் போது @banasdairy1969 என்றும் முன்னணியில் உள்ளது. இனிப்புப் புரட்சித் திட்டத்தில் இந்தியவின் முயற்சிகளை வலுப்படுத்தும் வகையில் இது முக்கியமான நடவடிக்கையாக காணப்படுகிறது. இத்துறைக்கு தேனி ஆய்வகம் மிகப்பெரும் பயனுடையதாக இருக்கும்.
பாதுகாப்பு அமைச்சகம்
ஏர் மார்ஷல் விஆர் சவுத்ரி , AVSM VM , மேற்கு ஏர் கமாண்டின் தலைவராக பொறுப்பேற்றார்
இந்திய விமானப் படையின் மேற்கு ஏர் கமாண்டின் தலைமை அதிகாரியாக ஏர் மார்ஷல் விஆர் சவுத்ரி AVSM VM 2020 ஆகஸ்ட் 1-ஆம்தேதி பொறுப்பேற்றுக் கொண்டார். ஏர் மார்ஷல் பி. சுரேஷ் PVSM AVSM VM ADC,- மிருந்து ஏர் மார்ஷல் பொறுப்பை அவர் ஏற்றுக்கொண்டார்.
ஏர் மார்ஷல் விஆர் சவுத்ரி இந்திய விமானப்படையின், போர் விமானியாக 1982 டிசம்பர் 29-ஆம் தேதி பணியில் சேர்க்கப்பட்டார். சுமார் 38 ஆண்டுகால சிறந்த பணியில், ஏர் ஆபிசர் , இந்திய விமானப் படையின் பல்வேறு வகையான விமானங்களை இயக்கியுள்ளதுடன், பயிற்சியாளராகவும் பணியாற்றியுள்ளார். 3800 மணி நேரத்துக்கும் மேல் , விமானத்தில் பறந்த அனுபவம் உள்ள அவர், மிக்-21, மிக்-23 எம் எப், மிக்-29, சு-30 எம்கேஐ போர் விமானங்கள் உள்ளிட்ட விமானங்களை இயக்கியுள்ளார்.
இந்திய விமானப் படையில் , அவரது சிறப்பான பணிக் காலத்தில், ஏர் ஆபிசர் பல முக்கியமான சேவைகளை ஆற்றியுள்ளார். முன்னணிப் போர் விமானப் பிரிவில் கமாண்டிங் அதிகாரியாக இருந்த அவர், முன்னணி விமானப்படைத் தளத்துக்கும் தலைமை வகித்துள்ளார். ஏர் வைஸ் மார்ஷல் அந்தஸ்தில், ஏர் ஸ்டாப் ஆபரேசன்ஸ் உதவித் தளபதி  , வாயு பவன் தலைமையக ஏர் ஸ்டாப் உதவித் தளபதி  உள்பட பல்வேறு பொறுப்புகளில் இருந்துள்ளார். ஏர் மார்ஷல் அந்தஸ்தில் , வாயு பவன் தலைமையகத்தின் துணைத் தளபதியாகப் பணியாற்றியுள்ளார். தற்போதைய பொறுப்புக்கு முன்பாக, கிழக்கு ஏர் கமாண்டின், மூத்த ஏர் ஸ்டாப் அதிகாரியாக இருந்தார். ஏர் மார்ஷல் வெலிங்டன் பாதுகாப்பு சேவைப் பணியாளர் கல்லூரிவின் முன்னாள் மாணவராவார்.
அவரது மகத்தான சேவையைப் பாராட்டி, ஏர் மார்ஷலுக்கு 2004 ஜனவரியில் வாயு சேனா பதக்கமும், 2015 ஜனவரியில் அதி விஷிஸ்ட் சேவா பதக்கமும் வழங்கப்பட்டது.
(Visitor Counter : 209
சிறப்பு சேவைகள் மற்றும் கட்டுரைகள்
காசநோய் குறித்து பள்ளி, கல்லூரி அளவில் விழிப்புணர்வு: தமிழக காசநோய் தடுப்புத் திட்டக் கூடுதல் இயக்குனர்
காசநோய் குறித்து பள்ளி, கல்லூரி அளவில் விழிப்புணர்வு ஏற்படுத்தப்பட உள்ளது எனவும், 2025 ஆம் ஆண்டுக்குள் காசநோய் இல்லாத இந்தியாவை உருவாக்க வேண்டும் என்ற நோக்கில் காசநோய்த் தடுப்புத் திட்டம் செயல்படுத்தப்பட்டு வருகிறது எனவும் தமிழக காசநோய்த் தடுப்புத் திட்டக் கூடுதல் இயக்குனர் மரு. ஆஷா ஃப்ரட்ரிக் தெரிவித்துள்ளார்.
சென்னை பத்திரிகை தகவல் அலுவலகமும் தமிழக மருத்துவம் மற்றும் ஊரக நலப்பணிகள் பணிகள் இயக்குநரகமும் இணைந்து ஏற்பாடு செய்திருந்த காசநோய் ஒழிப்பு குறித்த ஊடகவியலாளர்களுக்கான பயிலரங்கு சென்னை தேனாம்பேட்டையில் உள்ள பொது மருத்துவச் சுகாதார வளாகத்தில் இன்று நடைபெற்றது. இந்தப் பயிலரங்கில் தலைமை வகித்துப் பேசிய மரு. ஆஷா ஃப்ரட்ரிக், காசநோய் உடலின் எந்த பாகத்தை வேண்டுமானாலும் தாக்கக் கூடும் என்பதால், அனைவரும் எச்சரிக்கையுடன் இருக்க வேண்டுமெனத் தெரிவித்தார். காசநோயைக் கண்டறிவதற்காக சோதனை மையங்கள் அதிகப்படுத்தப்பட்டு வருவதாகத் தெரிவித்தார். மேலும், கொரோனா போன்று காசநோய்க்கும் முக்கியத்துவம் அளித்து அனைவரும் விழிப்புடன் இருக்க வேண்டும் எனக் குறிப்பிட்ட அவர், 2025 ஆம் ஆண்டுக்குள் காசநோய் இல்லாத இந்தியாவை உருவாக்க வேண்டும் என்பதே நமது இலக்கு எனவும், அதற்கேற்ப, பள்ளி, கல்லூரி அளவில் விழிப்புணர்வு ஏற்படுத்தப்பட உள்ளது எனவும் தெரிவித்தார்.
நிகழ்ச்சியில் சிறப்புரையாற்றிய, உலக சுகாதார நிறுவனத்தின் காசநோய்த் தடுப்பு பிரிவு ஆலோசகர் மரு. பிரபு ராவணன் பேசுகையில், இந்தியாவில் ஒரு லட்சம் பேருக்கு 37 பேர் என்ற வீதத்தில் காசநோயால் இறக்கின்றனர் எனத் தெரிவித்தார். மேலும், கிராம அளவில் காசநோயைக் கண்டறிவதற்காக நடமாடும் சோதனை மையங்கள் செயல்பட்டு வருகின்றன எனவும், இதன் எண்ணிக்கை மேலும் அதிகரிக்கபட உள்ளது எனவும் அவர் தெரிவித்தார். காசநோய் சிகிச்சைப் பெறுபவர்களுக்கு நேரடி வங்கிப் பரிவர்த்தனை மூலம் அரசு நிதியுதவி அளித்து வருவதாகத் தெரிவித்தார். தொடர்ந்து காசநோயிலிருந்து மீண்டு, தற்போது காசநோய் விழிப்புணர்வு தன்னார்வலராக உள்ள வேலூரைச் சேர்ந்த திருமதி. பூவிதா தனது அனுபவங்களைப் பகிர்ந்து கொண்டார். இந்த நிகழ்ச்சியில் சென்னை, பத்திரிகை தகவல் அலுவலக அதிகாரிகள் மற்றும் ஊடகவியலாளர்கள் கலந்து கொண்டனர்.
பாதுகாப்பு அமைச்சகம்
இந்திய சுதந்திரத்தின் 75-வது ஆண்டு கொண்டாட்டத்தைத் துவக்கியது எல்லை சாலைகள் அமைப்பு
இந்திய சுதந்திரத்தின் 75-வது ஆண்டைக் குறிக்கும் விடுதலையின் அம்ருத் மஹோத்சவத்தின் கொண்டாட்டங்களை எல்லை சாலைகள் அமைப்பு துவக்கியுள்ளது. இந்த முக்கியத்துவம் வாய்ந்த தருணத்தைக் குறிக்கும் வகையில் தேசிய அளவில் 75 மருத்துவ முகாம்கள், 75 இடங்களில் மரம் நடும் நிகழ்ச்சிகள், கலந்துரையாடல் மற்றும் கருத்தரங்குகள் வாயிலாக குழந்தைகளுக்கு ஊக்கம் அளிக்கும் வகையில் 75 பள்ளி உரையாடல் நிகழ்ச்சிகள் போன்றவற்றிற்கு எல்லை சாலைகள் அமைப்பு ஏற்பாடு செய்துள்ளது. இந்தியாவின் 75 உயரிய கணவாய்களில் சுதந்திர தினத்தன்று தேசியக்கொடியை ஏற்றுவது முக்கிய நிகழ்வாகும்.
ஆகஸ்ட் 7-ஆம் தேதி, உத்தராகண்டின் பிபல்கோட்டி, பிதோராகர் மற்றும் சிக்கிமின் சந்த்மாரில் வீரதீர சாகச விருது வென்றவர்கள் மற்றும் போர் வீரர்களை கவுரவிக்கும் நிகழ்ச்சியை எல்லை சாலைகள் அமைப்பு நடத்தியது. பிதோராகரில் இந்த அமைப்பின் ஹிராக் பிரிவு ஏற்பாடு செய்திருந்த நிகழ்ச்சியில், சௌரியா சக்ரா விருது பெற்ற இஇஎம் பிரேம் சிங், நாயக் சந்திர சிங், ஓட்டுநர் ராம்சிங் மற்றும் தாமர் பகதூர் ஆகியோரது குடும்பத்தினர் கௌரவிக்கப்பட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743953
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,010 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 13,037 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 2,100 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,37,304 பேர்.
கடந்த 24 மணி நேரத்தில் 656 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.56% வாராந்திர பாதிப்பு விகிதம் 1.07% இதுவரை மொத்தம் 92.87 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,16,603 பரிசோதனைகள் நடத்தப்பட்டுள்ளன.
மனித வள மேம்பாட்டு அமைச்சகம்
இந்திய தொழில் நுட்ப நிறுவனங்களில்  மாணவிகள் சேர்க்கை 2016-ல் 8 சதவீதமாக இருந்தது 2021-22-ல் 20 சதவீதமாக அதிகரித்துள்ளது
உயர்கல்வி மற்றும் ஆராய்ச்சியைத் தொடரும் மாணவிகளை ஊக்குவிக்க, பல்கலைக்கழக மானியக் குழு  நாடு முழுவதும் உள்ள மாணவிகளுக்கு சிறப்பு முதுகலை உதவித்தொகைகளை வழங்குகிறது.
இதேபோல், அகில இந்திய தொழில்நுட்பக் கல்வி கவுன்சில்  தொழில்நுட்பக் கல்வியில் சேரும் 10,000 மாணவிகளுக்கு உதவித்தொகை வழங்குகிறது.
ஐஐடி-களில் இளங்கலைப் படிப்புகளில் மாணவிகளின் சேர்க்கையை மேம்படுத்த, கூடுதல் இடங்கள் உருவாக்கப்பட்டுள்ளன. இது 2016-ல் 8 சதவீதமாக இருந்த மாணவிகளின் சேர்க்கை, 2021-22 இல் 20 சதவீதமாக உயர்ந்துள்ளது. அதேபோல், 2021-22-ல் தேசிய தொழில்நுட்ப நிறுவனங்களில்  மாணவிகளின் சேர்க்கை 22.1 சதவீதம் அதிகரித்துள்ளது.
ஸ்டெம்  எனப்படும் அறிவியல், தொழில்நுட்பம், பொறியியல், கணிதம் ஆகிய பாடப்பிரிவுகளில் மாணவிகளின் சேர்க்கையில் நிலையான முன்னேற்றம் உள்ளது. இந்திய உயர் கல்வி ஆய்வறிக்கையின்படி, 2016-17-ல் 41,97,186 ஆக இருந்த ஸ்டெம் படிப்புகளில் மாணவிகள் சேர்க்கை எண்ணிக்கை 2020-21ல் 43,87,248 ஆக அதிகரித்துள்ளது.
மாநிலங்களவையில் இன்று எழுத்துப்பூர்வமாக அளித்த பதிலில் கல்வித்துறை இணை அமைச்சர் டாக்டர் சுபாஷ் சர்க்கார் இந்தத் தகவலை தெரிவித்துள்ளார்.
வணிகம் மற்றும் தொழில்துறை அமைச்சகம்
2020-21 –ஆம் ஆண்டைவிட 2021-22-ஆம் நிதியாண்டில் வாகனங்கள் ஏற்றுமதி 35.9% உயர்வு
2020-21 –ஆம் ஆண்டைவிட 2021-22-ஆம் நிதியாண்டில் வாகனங்கள் ஏற்றுமதி 35.9% அதிகரித்துள்ளது. 2020-21-ஆம் நிதியாண்டில் மொத்தம் 41,34,047 வாகனங்கள் ஏற்றுமதி செய்யப்பட்ட நிலையில், 2021-22-ஆம் நிதியாண்டில், 56,17,246 வாகனங்கள் ஏற்றுமதி செய்யப்பட்டுள்ளன. இது 35.9% உயர்வாகும். இதில் கார்களைப் பொறுத்தவரையில் 2020-21-ஆம் நிதியாண்டில் 4,04,394 என்ற எண்ணிக்கையில் ஏற்றுமதி செய்யப்பட்டன. 2021-22-ஆம் நிதியாண்டில், 5,27,875 வாகனங்கள் ஏற்றுமதி செய்யப்பட்டதன் மூலம் கார்களின் ஏற்றுமதி 42.9% அதிகரித்த வணிக வாகனங்களின் ஏற்றுமதி 50,334-லிருந்து 92,297 ஆக அதிகரித்ததன் மூலம் 83.36% உயர்வை எட்டியுள்ளது. இருசக்கர வாகனங்களின் ஏற்றுமதி முந்தைய நிதியாண்டில் 32,82,786ஆக இருந்தது. கடந்த நிதியாண்டில் இது 44,43,018 ஆக அதிகரித்தது. இது 35.3% உயர்வாகும். வணிக வாகனங்கள், 3 சக்கர வாகனங்கள் உள்ளிட்ட அனைத்து வாகனங்களின் ஏற்றுமதியும் கடந்த நிதியாண்டில் அதிகரித்துள்ளது. இந்தத் தகவலை நாடாளுமன்றத்தில், எழுத்துபூர்வமாக அளித்த பதிலில் மத்திய வர்த்தகத் துறை இணை அமைச்சர் திருமதி அனுப்ரியா பாட்டீல் தெரிவித்துள்ளார்.
------
PKV/PLM/KPG/RJ
(Visitor Counter : 96